Luettelo Marvel Cinematic Universen televisiosarjoista

Marvel Cinematic Universen (MCU) televisiosarjat ovat Marvel Comicsin sarjakuviin perustuvia supersankaritelevisiosarjoja. Sarjat ovat olleet tuotannossa vuodesta 2013 alkaen, ja siitä asti Marvel Television ja ABC Studios, yhdessä sen tuotanto-osasto ABC Signature Studiosin kanssa, ovat esittäneet yksitoista televisiosarjaa, esittäen niitä antennilähetyksinä ABC:llä, suoratoistona Netflixissä ja Hulussa sekä kaapelitelevisiolähetyksinä Freeformilla. Lisäksi Marvel Studios—MCU-elokuvat toteuttanut tuotantostudio—kehittää Disney+:lle lukuisia televisiosarjoja, joilla on Marvel Televisionin sarjoista poiketen ovat suuremmat budjetit ja ovat virallisesti osa elokuvien muodostamia vaiheita, keskittyen elokuvista tuttuihin sivuhahmoihin.

Ensimmäinen Marvel Cinematic Universen televisiosarja, S.H.I.E.L.D. Agentit, alkoi Yhdysvalloissa ABC-kanavalla syksyllä 2013, ja sitä seurasi Agent Carter alkuvuodesta 2015. Marvel myös teki Imax Corporationin kanssa sopimuksen televisiosarjan Inhumans kahden ensimmäisen jakson esittämisestä Imax-teattereissa syyskuussa 2017 ennen koko sarjan esittämistä ABC-kanavalla saman vuoden aikana. Netflixin Marvel-sarjoista kaksi ensimmäistä, Daredevil ja Jessica Jones, julkaistiin vuonna 2015. Luke Cage julkaistiin vuonna 2016 sekä Iron Fist, The Defenders ja  The Punisher vuonna 2017. MCU laajentui vuonna 2017 laajentui televisiosarjan Runaways myös Huluun, jonne julkaistiin vuonna 2020 myös Helstrom. Vuonna 2018 Freeform-kanavalla alettiin esittämään televisiosarjaa Cloak & Dagger. Disney+-sarjoista julkaistiin WandaVision, The Falcon and the Winter Soldier, Loki, What If...? ja Hawkeye vuonna 2021, sekä Moon Knight, Ms. Marvel, She-Hulk: Attorney at Law, Werewolf by Night ja The Guardians of the Galaxy Holiday Special vuonna 2022. Lisäksi Disney+-sarjoista on julkistettu vuodelle 2023 Secret Invasion, Echo, Ironheart ja Agatha: Coven of Chaos, sekä vuodelle 2024 Daredevil: Born Again, Spider-Man: Freshman Year ja Marvel Zombies.

Marvel Television

ABC-sarjat 

Ensimmäinen Marvel Cinematic Universeen kuuluva Marvel Televisionin kehittämä televisiosarja oli S.H.I.E.L.D. Agentit, jonka pilottjakson ABC tilasi elokuussa 2012. Tammikuussa 2014 paljastettiin, että ABC oli tilannut toisenkin televisiosarjan, Agent Carterin. In Marraskuussa 2016, Marvel ja IMAX Corporation julkistivat televisiosarjan nimeltä Inhumans, kun samanniminen elokuva oli poistettu Marvel Studiosin julkaisuaikataulusta. Keskustellessaan Marvel Televisionin sarjojen luokittelusta elokuussa 2019, Loeb selitti Marvelin luokitelleen ABC-sarjat nimelle ”Marvel Heroes”, koska niissä oli enemmän yhteyksiä elokuviin kuin muissa sarjoissa, erityisesti S.H.I.E.L.D. Agenteissa ja Agent Carterissa, joiden avainpäähenkilöt esiintyivät elokuvissa ennen omia televisiosarjojaan.

Netflix-sarjat 

Lokakuussa 2013 Marvel valmisteli neljää draamasarjaa ja yhtä minisarjaa, yhteensä 60 jaksoa, esittääkseen niitä VOD-palveluissa tai kaapelitelevision välityksellä, Netflixin, Amazonin ja WGN American osoittaessa kiinnostusta. Marraskuussa 2013 ilmoitettiin, että Disney tulisi julkaisemaan Netflixiin näyteltyjä televisiosarjoja Daredevilistä, Jessica Jonesista, Rautanyrkistä ja Luke Cagesta, johtaen lopulta Puolustajista kertovaan minisarjaan. Näitä sarjoja ja niiden hahmoja kutsutaan Marvel Televisionin sisällä kutsutaan nimillä ”Marvel Street-Level Heroes” tai ”Marvel Knights”.

Nuortensarjat 

Vuoden 2011 San Diego Comic-Con Internationalissa Loeb paljasti, että Viitasta ja Tikarista oli kehitteillä televisiosarja Freeform tilasi projektin huhtikuussa 2016. Saman vuoden elokuussa Hulu tilasi televisiosarjan Karkureista. Marveli alun perin aikonut toteuttaa crossoveria sarjojen välille, mutta lopulta elokuussa 2019 ilmoitettiin, että Viitta ja Tikari tekisivät esiintymisen Runawaysin kolmannella tuotantokaudella. Loeb selitti Marvelin luokittelevan sekä Runawaysin että Cloak & Daggerin Marvel Televisionin nuortenfiktioon, kun Marvel Studios oli toteuttanut omana nuortenfiktionaan uudet Hämähäkkimies-elokuvat. Loeb toivoi alun perin sarjojen välille enemmän crossover-esiintymisiä, mutta Cloak and Daggerin ilmoitettiin lokakuussa 2019 päättyvän toiseen tuotantokauteen, ja Runawaysin ilmoitettiin saman vuoden marraskuussa päättyvän kolmanteen tuotantokauteen.

Adventure into Fear 

Hulu tilasi toukokuussa 2019 kaksi televisiosarjaa, joista ensimmäinen keskittyisi Aaveajajaan ja toinen keskittyisi Daimon ja Ana Helstromiin. Tarkoitus oli muodostaa niiden välille samanlainen crossover kuin Netflix-sarjojen välille. Loeb itse kertoi elokuussa Marvelin käyttävän näistä sarjoista kollektiivistä nimitystä ”Adventure into Fear”, ja että siihen oli suunnitteilla useampikin sarja. Ghost Rider peruttiin kuukausi myöhemmin luovien erimielisyyksien vuoksi. Joulukuussa 2019, kun Marvel Television lakkautettiin ja vastuu kaikista jo tuotannossa olevien sarjojen tuotannoista siirtyi Marvel Studiosille, kehitysvaiheeseen jääneet sarjat päätettiin jättää toteuttamatta. Helstromin ilmoitettiin joulukuussa 2020 olevan lopetettu yhteen ainoaan tuotantokauteen.

Marvel Studios

Neljäs vaihe 

Kaikki neljännen vaiheen televisiosarjat ovat julkaistu Disney+:aan ja ovat olemassa yhdessä kyseisen vaiheen elokuvien kanssa.

Tulevaisuus 

Joulukuuhun 2020 mennessä, julkistettuaan vuoteen 2022 esitettävät sarjat, Marvel Studiosin suunnitelmana oli julkaista lisää televisiosarjoja vielä viisi tai kuusi vuotta tähänkin asti julkistettujen sarjojen julkaisun jälkeen vuoteen 2028 asti.

Spider-Man: Freshman Year 

Peter Parker on juuri saanut hämähäkkivoimat ja oppii käyttämään niitä vaihtoehtoisessa universumissa, jossa Norman Osborn oli hänen mentorinsa Tony Starkin sijasta.

Sarja julkistettiin virallisesti Disney+-päivänä, marraskuussa 2021, Jeff Trammelin toimiessa sarjan pääkäsikirjoittajana ja vastaavana tuottajana. Sarjan tyyli muistuttaa varhaisia The Amazing Spider-Man -sarjakuvia. Ensimmäinen tuotantokausi tullaan julkaisemaan vuonna 2024. Sarjalle on tekeillä myös toinen tuotantokausi, nimeltään Spider-Man: Sophomore Year.

Charlie Cox palaa aiemmista MCU-medioista ääninäyttelemään Matt Murdockia / Daredevilä. Sarjassa esiintyvät myös Norman Osborn ja Otto Octavius / Tohtori Mustekala, hahmojen vaihtoehtoisten versioiden esiinnyttyä aiemmin elokuvassa Spider-Man: No Way Home (2021); Mac Gargan / Skorpioni, joka esiintyi aiemmin elokuvassa Spider-Man: Homecoming (2017); useista MCU-elokuvista tuttu Stephen Strange / Tohtori Outo; sekä Marvel Televisionin sarjassa Runaways (2017–2019) aiemmin esiintynyt Nico Minoru.

Marvel Zombies 

Uuden sukupolven sankarit käyvät taisteluun zombipandemiaa vastaan, jolle monet Kostajista ja muista sankareista ovat altistuneet.

Marvel Zombies julkistettiin virallisesti Disney+-päivänä, marraskuussa 2021, Bryan Andrewsin ohjatessa sarjan jaksot ja Zeb Wellsin toimiessa pääkäsikirjoittajana. Sarja perustuu samannimiseen sarjakuvaan, ja toimii jatkona What If...?:n viidennen jakson, ”Mitä jos...zombeja!?”, tarinalle. Siinä esiintyy MCU:ssa neljännessä vaiheessa esiteltyjä hahmoja. Marvel Zombies koostuu neljästä jaksosta, jotka tullaan julkaisemaan vuonna 2024.

Nimeämätön Wakanda-televisiosarja 
Helmikuussa 2021 paljastettiin myös, että Ryan Coogler, Black Pantherin (2018) ja Black Panther: Wakanda Foreverin (2022) ohjaaja ja käsikirjoittaja, kehittää Disney+:aan Wakandaan sijoittuvaa draamasarjaa.

Wonder Man 
Joulukuussa 2021, Destin Daniel Cretton allekirjoitti monivuotisen sopimuksen useiden Disney+-sarjojen toteuttamisesta Marvel Studioille, yhden komediasarjan ollessa kehityksessä jo siinä vaiheessa. Crettonin oma yhtiö Family Owned on mukana toteuttamassa sarjaa. Kesäkuussa 2022 sarjan nimeksi paljastettiin Wonder Man, ja se keskittyy Simon Williamsiin / Ihmemieheen. Andrew Guest palkattiin sarjaan pääkäsikirjoittajaksi. Crettonin itse odotetaan ohjaavan osa sarjan jaksoista. Kuvausten odotetaan alkavan vuonna 2023. Lokakuussa Yahya Abdul-Mateen II valittiin Simon Williamsin esittäjäksi. Kuvausten odotetaan alkavan vuoden 2023 alussa.

Ben Kingsley palaa aiemmista MCU-medioista tuttuun Trevor Slatteryn rooliin.

Nova 
Maaliskuussa 2022 paljastettiin, että Richard Riderista / Novasta oli tekeillä sarja, jonka käsikirjoittajana toimisi Sabir Pirzada.

Vision Quest 
Valkoinen Vision pyrkii saamaan takaisin alkuperäisen Visionin muistot ja inhimillisyyden.

Lokakuussa 2022, WandaVisionille (2021) julkistettiin toinen spin-off, joka keskittyisi Visioniin, ja jonka nimi olisi Vision Quest. Jac Schaeffer palaa WandaVisionista pääkäsikirjoittajaksi ja vastaavaksi tuottajaksi, Paul Bettanyn palatessa Visionin rooliin.

Muut 
Marvel Televisionin lopettamisesta huolimatta, ABC sanoi olevansa valmis esittämään lisää Marvel-sarjoja. Tammikuussa 2020 ABC Entertainmentin johtajat Karey Burke sanoi, että Feige ja Marvel Studios kävivät parhaillaan keskustelua siitä mitä sarjoja esittää ABC:llä, mutta huomautti Marvel Studiosin keskittyvän ensisijaisesti Disney+-sarjoihin.

Vastaanotto

Marvel Television

Marvel Studios

Lähteet 

Marvel Cinematic Universe -televisiosarjat